 *118. brigade HV 3; 53000 Gospić*

*OIB:04154250204; IBAN: HR2323400091100129680*

*Tel: +385 53 572 339 / fax: +385 53 572 918*

*E-mail: pisarnica@dzgospic.hr /* [*www.dzgospic.hr*](http://www.dzgospic.hr)

KLASA:112-02/24-01/02

URBROJ:2125-54-04-24-11

Gospić, 13. veljače 2024. god.

**POZIV NA TESTIRANJE I RAZGOVOR**

**u postupku prijema u radni odnos na**

**neodređeno vrijeme za radno mjesto**

***- Tajnica ravnatelja -***

Temeljem članka 22. Statuta Doma zdravlja Gospić i Suglasnosti Ministarstva zdravstva (Klasa:100-01/23-03/163; Urbroj:534-03-1-2/3-23-10) od dana 29. prosinca 2023. godine, ravnateljica Dubravka Jakšetić, mag.med.techn. raspisala je javni natječaj za prijem u radni odnos na radno mjesto ***tajnica ravnatelja (m/ž) – 1 izvršitelj*** – **službenik – nezdravstveni radnik – zdravstveni suradnik *-* radno mjesto: II. vrste - VŠS; mjesto rada:Gospić*,*** objavljen na portalu Hrvatskog zavoda za zapošljavanje „Burza rada“ te na oglasnoj ploči i web stranici Doma zdravlja Gospić od 11.01.2024. do 19.01.2024. godine.

U tekstu javnog natječaja navedeno je da će se za kandidate prijavljene na javni natječaj koji ispunjavaju formalne uvjete  provesti pisano testiranje, provjera praktičnog rada na osobnom računalu, a potom i razgovor.

Povjerenstvo za provedbu javnog natječaja, na svojoj sjednici održanoj dana 12. veljače 2024. godine razmotrilo je sve pristigle prijave na natječaj te utvrdilo pravovremenost, potpunost dokumentacije i ispunjavanje formalnih uvjeta iz natječaja.

Testiranju mogu pristupiti samo kandidati  koji su dostavili pravovremenu i potpunu dokumentaciju te koji ispunjavaju sve formalne uvjete iz natječaja.

Osobe koje ne ispunjavaju formalne uvjete iz natječaja i osobe koje nisu podnijele pravovremenu i potpunu prijavu na javni natječaj, ne smatraju se kandidatima prijavljenim na javni natječaj i ne mogu pristupiti testiranju.

Ako kandidat ne pristupi testiranju, smatra se da je povukao prijavu na javni natječaj.

**Pisano testiranje radi provjere znanja i sposobnosti, a potom i razgovor održati će se** **dana 19. veljače 2024. godine (ponedjeljak) s početkom od 09,00 sati u prostorijama Doma zdravlja Gospić, na adresi 118. brigade HV 3, 53000 Gospić; (prizemlje kod ginekološke ambulante).**

**UPUTE I OBAVIJESTI KANDIDATIMA**

Testiranje provodi Povjerenstvo za provedbu javnog natječaja.

Provjera znanja i sposobnosti  provest će se putem ***pisanog testiranja, provjere praktičkog rada, a potom i razgovora*.**

Za svaki dio provjere znanja i sposobnosti kandidatima se dodjeljuje određeni broj bodova.

Pismeno testiranje obavit će se na način da će kandidati rješavati pismeni test pred Povjerenstvom za provedbu natječaja, koji se sastoji  od 10 pitanja i svaki točan odgovor vrednuje se s 1 bodom.

***Po završetku pismenog dijela testiranja, kandidati koji će imati 50% i više točnih odgovora ulaze u drugi krug provjere praktičnog znanja rada te će isti dan pristupiti i trećoj fazi – razgovoru (intervju-u).***

***Razgovor će se provesti samo s kandidatima koji su ostvarili najmanje 50% od ukupnog broja bodova u prve dvije faze testiranja***.

Povjerenstvo kroz razgovor s kandidatima utvrđuje interese, profesionalne ciljeve, motivaciju za rad, stečeno radno iskustvo u struci i rezultate ostvarene u dosadašnjem radu.

Odluka o odabiru kandidata biti će objavljena na web stranici Doma zdravlja Gospić [www.dzgospic.hr](http://www.dzgospic.hr) .

Kandidati su dužni na testiranju pridržavati se utvrđenog vremena i rasporeda testiranja, a za vrijeme pismene provjere znanja kandidati:

**- su dužni, radi provjere identiteta, donijeti osobnu iskaznicu ili drugu  odgovarajuću identifikacijsku ispravu s fotografijom,**

**- ne smiju se koristiti literaturom i zabilješkama,**

**- ne smiju napuštati prostoriju u kojoj se obavlja testiranje,**

**- moraju obvezno isključiti mobitele ili druge komunikacijske uređaje.**

Kandidati koji prekrše jedno od gore navedenih pravila bit će udaljeni s testiranja i njihov rezultat i rad Povjerenstvo neće bodovati.

Predviđeno vrijeme za pismenu provjeru znanja traje 45 minuta.

Literatura za pismeno testiranje:

1. Statut Doma zdravlja Gospić <https://www.dzgospic.hr/index.php/2015-03-04-11-49-32/statut>
2. Uredba o uredskom poslovanju („Narodne novine“ broj:75/21)
3. Pravilnik o vrednovanju te postupku odabira i izlučivanja arhivskog gradiva („Narodne novine“ broj:90/02)

**DOM ZDRAVLJA GOSPIĆ**